ddrg/super_eurlex huggingface dataset:
94/789/YUTP: Neuvoston päätös, tehty 12 päivänä joulukuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta humanitäärisen avun Bosniaan ja Herzegovinaan toimittamisen tukemiseksi tehdyn päätöksen 93/603/YUTP soveltamisen jatkamisesta



Virallinen lehti nro L 326 , 17/12/1994 s. 0001 - 0001

Suomenk. erityispainos Alue 11 Nide 33 s. 0108

Ruotsink. erityispainos Alue 11 Nide 33 s. 0108



NEUVOSTON PÄÄTÖS, tehty 12 päivänä joulukuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta humanitäärisen avun Bosniaan ja Herzegovinaan toimittamisen tukemiseksi tehdyn päätöksen 93/603/YUTP soveltamisen jatkamisesta (94/789/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, ottaa huomioon neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta humanitäärisen avun Bosniaan ja Herzegovinaan toimittamisen tukemiseksi 8 päivänä marraskuuta 1993 tehdyn neuvoston päätöksen 93/603/YUTP(1), ottaa huomioon kyseisen yhteisen toiminnan täydentämisestä 20 päivänä joulukuuta 1993 tehdyn neuvoston päätöksen 93/729/YUTP(2), ottaa huomioon päätöksen 93/603/YUTP mukauttamisesta ja sen soveltamisen jatkamisesta 16 päivänä toukokuuta 1994 tehdyn neuvoston päätöksen 94/308/YUTP(3), ja ottaa huomioon päätöksen 93/603/YUTP täydentämisestä 27 päivänä heinäkuuta 1994 tehdyn neuvoston päätöksen 94/510/YUTP(4), ON PÄÄTTÄNYT SEURAAVAA: 1. Päätöksen 93/603/YUTP, sellaisena kuin se on täydennettynä ja mukautettuna päätöksillä 93/729/YUTP, 94/308/YUTP ja 94/510/YUTP, soveltamista jatketaan 31 päivään joulukuuta 1995. 2. Tämä päätös tulee voimaan päivänä, jona se tehdään. 3. Tämä päätös julkaistaan Euroopan yhteisöjen virallisessa lehdessä. Tehty Brysselissä 12 päivänä joulukuuta 1994. Neuvoston puolesta Puheenjohtaja J. BORCHERT (1) EYVL N:o L 286, 20.11.1993, s. 1 (2) EYVL N:o L 339, 31.12.1993, s. 3 (3) EYVL N:o L 134, 30.5.1994, s. 1 (4) EYVL N:o L 205, 8.8.1994, s. 3
94/784/EY, Euratom: Neuvoston päätös, tehty 5 päivänä joulukuuta 1994, jäsenen nimeämisestä talous- ja sosiaalikomiteaan



Virallinen lehti nro L 317 , 10/12/1994 s. 0014 - 0014

Suomenk. erityispainos Alue 1 Nide 3 s. 0217

Ruotsink. erityispainos Alue 1 Nide 3 s. 0217



NEUVOSTON PÄÄTÖS, tehty 5 päivänä joulukuuta 1994, jäsenen nimeämisestä talous- ja sosiaalikomiteaan (94/784/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 193, 194 ja 195 artiklan, ottaa huomioon Euroopan atomienergiayhteisön perustamissopimuksen ja erityisesti sen 165, 166 ja 167 artiklan, ottaa huomioon yleissopimuksen tietyille Euroopan yhteisöille yhteisistä toimielimistä ja erityisesti sen 5 artiklan, ottaa huomioon jäsenten nimeämisestä talous- ja sosiaalikomiteaan 20 päivänä syyskuuta 1998 päättyväksi kaudeksi () 26 päivänä syyskuuta 1994 tehdyn neuvoston päätöksen, sekä katsoo, että 4 päivänä lokakuuta 1994 tiedoksi annetun Søren Krohnin eronpyynnön seurauksena talous- ja sosiaalikomiteassa on vapautunut yksi paikka, saatuaan Euroopan yhteisöjen komission lausunnon, ottaa huomioon Tanskan hallituksen 14 päivänä lokakuuta 1994 esittämät ehdokkaat, ja ON PÄÄTTÄNYT SEURAAVAA: Ainoa artikla Helle Bundgaard nimetään talous- ja sosiaalikomitean jäseneksi Søren Krohnin tilalle tämän jäljellä olevaksi toimikaudeksi, joka kestää 20 päivään syyskuuta 1998. Tehty Brysselissä 5 päivänä joulukuuta 1994. Neuvoston puolesta Puheenjohtaja Th. WAIGEL () EYVL N:o L 257, 5.10.1994, s. 20
94/781/EY: Neuvoston päätös, tehty 5 päivänä joulukuuta 1994, varajäsenen nimeämisestä alueiden komiteaan



Virallinen lehti nro L 316 , 09/12/1994 s. 0041 - 0041

Suomenk. erityispainos Alue 1 Nide 3 s. 0216

Ruotsink. erityispainos Alue 1 Nide 3 s. 0216



NEUVOSTON PÄÄTÖS, tehty 5 päivänä joulukuuta 1994, varajäsenen nimeämisestä alueiden komiteaan (94/781/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi () 26 päivänä tammikuuta 1994 tehdyn neuvoston päätöksen, sekä katsoo, että 27 päivänä lokakuuta 1994 tiedoksi annetun Jérôme Polvérinin eronpyynnön seurauksena alueiden komiteassa on vapautunut varajäsenen paikka; ja ottaa huomioon Ranskan hallituksen ehdotuksen, ON PÄÄTTÄNYT SEURAAVAA: Ainoa artikla Emile Mocchi nimetään alueiden komitean varajäseneksi Jérôme Polvérinin tilalle tämän jäljellä olevaksi toimikaudeksi, joka kestää 25 päivään tammikuuta 1998. Tehty Brysselissä 5 päivänä joulukuuta 1994. Neuvoston puolesta Puheenjohtaja Th. WAIGEL () EYVL N:o L 31, 4.2.1994, s. 29
94/782/EY: Neuvoston päätös, tehty 6 päivänä joulukuuta 1994, Handynet-järjestelmän jatkamisesta tähän mennessä aloitettujen ensimmäistä moduulia tekniset apuvälineet koskevien toimintojen osalta



Virallinen lehti nro L 316 , 09/12/1994 s. 0042 - 0042

Suomenk. erityispainos Alue 5 Nide 6 s. 0169

Ruotsink. erityispainos Alue 5 Nide 6 s. 0169



NEUVOSTON PÄÄTÖS, tehty 6 päivänä joulukuuta 1994, Handynet-järjestelmän jatkamisesta tähän mennessä aloitettujen ensimmäistä moduulia "tekniset apuvälineet" koskevien toimintojen osalta (94/782/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että yhteisön kolmannesta toimintaohjelmasta vammaisten hyväksi (Helios II 1993-1996)(4) 25 päivänä helmikuuta 1993 tehdyn neuvoston päätöksen 93/136/ETY ensisijaisena päämääränä on vammaisten henkilöiden yhdenvertaisten mahdollisuuksien ja yhteiskuntaan sopeutumisen edistäminen; erään yleisluonteisen toimen tarkoituksena on vastata vammaisten tiedonvälityksen tarpeisiin Handynet-tiedonvälitys- ja tietojenkäsittelyjärjestelmän avulla, joka toimii eurooppalaisella tasolla kerättyjen, päivitettyjen ja muutettujen kansallisten tietojen perusteella, Helios II -ohjelman osalta komissio on päätöksen 93/136/ETY mukaisesti seurannut jäsenvaltioissa teknisistä apuvälineistä saatujen tietojen keräämistä, niiden eurooppalaiselle tasolle muuttamista, päivittämistä, vaihtamista ja jakamista, neuvosto käsittelee uudelleen Handynet-järjestelmää päätöksen 93/136/ETY 4 artiklan 1 kohdan b alakohdan mukaisesti ennen 31 päivää joulukuuta 1994 komission kertomuksen perusteella, joka muun muassa koskee tämän järjestelmän ensimmäisen moduulin "tekniset apuvälineet" kehittymistä ja tekee komission ehdotuksesta ja Euroopan parlamenttia kuultuaan ratkaisun tämän järjestelmän jatkamisen edellytyksistä kyseisen päivämäärän jälkeen, komissio on esittänyt kertomuksen Handynet-järjestelmän soveltamisesta; tätä järjestelmää olisi jatkettava tähän mennessä aloitettujen ensimmäistä moduulia "tekniset apuvälineet" koskevien toimintojen osalta, ja perustamissopimuksessa ei määrätä 235 artiklan ohella muista toimivaltuuksista tämän päätöksen tekemiseksi, ON PÄÄTTÄNYT SEURAAVAA: 1 artikla Helios II -ohjelman Handynet-tiedonvälitys- ja tietojenkäsittelyohjelmaa jatketaan 1 päivän tammikuuta 1995 ja 31 päivän joulukuuta 1996 välisenä aikana tähän mennessä aloitettujen ensimmäistä moduulia "tekniset apuvälineet" koskevien toimintojen osalta. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 6 päivänä joulukuuta 1994. Neuvoston puolesta Puheenjohtaja N. BLÜM (1) EYVL N:o C 222, 10.8.1994, s. 19 (2) Lausunto on annettu 1 päivänä joulukuuta 1994. (3) Lausunto on annettu 23 päivänä marraskuuta 1994. (4) EYVL N:o L 56, 9.3.1993, s. 30
94/982/EY: Neuvoston päätös tehty 22 päivänä joulukuuta 1994, Euroopan yhteisöjen ja niiden jäsenvaltioiden sekä Romanian välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan tekemisestä



Virallinen lehti nro L 378 , 31/12/1994 s. 0005 - 0005

Suomenk. erityispainos Alue 11 Nide 37 s. 0294

Ruotsink. erityispainos Alue 11 Nide 37 s. 0294



NEUVOSTON PÄÄTÖS, tehty 22 päivänä joulukuuta 1994, Euroopan yhteisöjen ja niiden jäsenvaltioiden sekä Romanian välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan tekemisestä (94/982/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon 9 ja 10 päivänä joulukuuta 1994 Essenissä kokoontuneen Eurooppa-neuvoston päätelmät, ottaa huomioon komission ehdotuksen, sekä katsoo, että komissio on neuvotellut yhteisöjen puolesta Romanian kanssa tehdyn kauppaa ja kaupan liitännäistoimenpiteitä koskevan väliaikaisen sopimuksen(1) ja Eurooppa-sopimuksen toisen lisäpöytäkirjan, ja on tarpeen hyväksyä tämä toinen lisäpöytäkirja, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisöjen ja niiden jäsenvaltioiden sekä Romanian tasavallan välisen Eurooppa-sopimuksen ja Euroopan talousyhteisönja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen toinen lisäpöytäkirja. Toisen lisäpöytäkirjan teksti on tämän päätöksen liitteenä. 2 artikla Hyväksytään perustamissopimuksen liitteeseen II kuuluvia maataloustuotteita, joihin sovelletaan ja yhteisessä markkinajärjestelyssä maksujärjestelmään tai tulleihin sekä CN-koodeihin 0711 90 40, 2003 10 20 ja 2003 10 30 kuuluvia tuotteita koskevat toisen lisäpöytäkirjan 3 artiklan soveltamismääräykset maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 26 artiklassa(2) määrättyä menettelyä noudattaen tai muiden yhteisestä markkinajärjestelystä annettujen asetusten vastaavien määräysten mukaisesti. Jos pöytäkirjan soveltaminen vaatii tiivistä yhteistyötä Romanian kanssa, komissio voi toteuttaa kaikki tarvittavat toimenpiteet tämän yhteistyön varmistamiseksi. 3 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa toinen lisäpöytäkirja Euroopan yhteisön puolesta. Neuvoston puheenjohtaja suorittaa toisen lisäpöytäkirjan 9 artiklassa määrätyn tiedon Euroopan yhteisön puolesta. Tehty Brysselissä 22 päivänä joulukuuta 1994. Neuvoston puolesta H. SEEHOFER Puheenjohtaja (1) EYVL N:o L 81, 2.4.1993, s. 2 (2) EYVL N:o L 148, 28.6.1968, s. 13. Asetus sellaisena kuin se on viimeksi muutettuna asetuksella (EY) N:o 1880/94 (EYVL N:oL 197, 30.7.1994, s. 21)
94/812/EY: Komission päätös, tehty 15 päivänä joulukuuta 1994, jäsenvaltioiden oikeuttamisesta säätämään poikkeuksia tiettyihin Kanadasta tai Amerikan yhdysvalloista peräisin olevia kuorellisia tammitukkeja (Quercus L.) koskeviin neuvoston direktiivin 77/93/ETY säännöksiin tehdyn päätöksen N:o 93/467/ETY muuttamisesta



Virallinen lehti nro L 332 , 22/12/1994 s. 0071 - 0071

Suomenk. erityispainos Alue 3 Nide 64 s. 0125

Ruotsink. erityispainos Alue 3 Nide 64 s. 0125



KOMISSION PÄÄTÖS, tehty 15 päivänä joulukuuta 1994, jäsenvaltioiden oikeuttamisesta säätämään poikkeuksia tiettyihin Kanadasta tai Amerikan yhdysvalloista peräisin olevia kuorellisia tammitukkeja (Quercus L.) koskeviin neuvoston direktiivin 77/93/ETY säännöksiin tehdyn päätöksen N:o 93/467/ETY muuttamisesta (94/812/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumiseen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna direktiivillä 94/13/EY(2), ja erityisesti sen 14 artiklan 1 kohdan, ottaa huomioon Alankomaiden, Belgian, Espanjan, Italian, Luxemburgin, Portugalin, Ranskan, Saksan ja Tanskan esittämät pyynnöt, sekä katsoo, että direktiivissä 77/93/ETY säädetään, että Pohjois-Amerikan maista peräisin olevia kuorellisia tammitukkeja (Quercus L.) ei periaatteessa saa tuoda yhteisöön ottaen huomioon tammen lakastumistaudin aiheuttajan Ceratocystis fagacearum (Bretz) Hunt. -kasvintuhoojan kulkeutumisvaaran, komission päätöksellä 93/467/ETY(3) sallitaan poikkeukset Kanadasta tai Amerikan yhdysvalloista peräisin olevien kuorellisten tammitukkien (Quercus L.) osalta, jos erityisedellytykset on täytetty, päätöksessä 93/467/ETY määrätään, että luvan voimassaolo päättyy 31 päivänä joulukuuta 1994, tällä hetkellä käytettävissä olevien tietojen perusteella olisi säilytettävä edellä mainitussa päätöksessä määrättyyn poikkeukseen sovellettavat edellytykset, luvan perusteena olevat olosuhteet ovat ennallaan, sen vuoksi olisi pidennettävä luvan voimassaoloa rajoitetuksi ajanjaksoksi, komissio valvoo, että Kanada ja Amerikan yhdysvallat toimittavat kaikki tarvittavat tekniset tiedot edellä tarkoitettujen teknisten edellytysten mukaisesti vaadittujen suojatoimenpiteiden toiminnasta, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/467/ETY seuraavasti: 1) korvataan 3 artiklassa päivämäärä "31 päivänä joulukuuta 1994" päivämäärällä "31 päivänä joulukuuta 1996", 2) korvataan liitteessä I olevassa 7 kohdassa ilmaisu "93/467/ETY" ilmaisulla "94/812/EY". 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1994. Komission puolesta René STEICHEN Komission jäsen (1) EYVL N:o L 26, 31.1.1977, s. 20 (2) EYVL N:o L 92, 9.4.1994, s. 27 (3) EYVL N:o L 217, 27.8.1993, s. 49
94/830/EY: Neuvoston päätös, tehty 20 päivänä joulukuuta 1994, Euroopan yhteisön sekä Argentiinan, Australian, Bulgarian, Unkarin, Uuden-Seelannin, Puolan, Slovakian tasavallan, Tekin tasavallan ja Uruguayn välisten lampaan- ja vuohenlihan kauppaa sekä eläviä lampaita ja vuohia koskevien sopimuksien vapaaehtoisesta rajoittamisesta mukautusten pidentämisestä



Virallinen lehti nro L 351 , 31/12/1994 s. 0018 - 0018

Suomenk. erityispainos Alue 3 Nide 65 s. 0156

Ruotsink. erityispainos Alue 3 Nide 65 s. 0156



NEUVOSTON PÄÄTÖS, tehty 20 päivänä joulukuuta 1994, Euroopan yhteisön sekä Argentiinan, Australian, Bulgarian, Unkarin, Uuden-Seelannin, Puolan, Slovakian tasavallan, T Osekin tasavallan ja Uruguayn välisten lampaan- ja vuohenlihan kauppaa sekä eläviä lampaita ja vuohia koskevien sopimuksien vapaaehtoisesta rajoittamisesta mukautusten pidentämisestä (94/830/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että Euroopan yhteisön sekä Argentiinan, Australian, Bulgarian, Unkarin, Uuden-Seelannin, Puolan, Slovakian tasavallan, T Osekin tasavallan ja Uruguayn välisten lampaan- ja vuohenlihan kauppaa koskevia sopimuksia vapaaehtoisesta rajoittamisesta on mukautettu vuosina 1989 ja 1990 kyseisen alan markkinoiden tasapainottamiseksi toteutettujen toimenpiteiden yhteydessä, mainittujen mukautusten voimassaoloaika lakkaa 31 päivänä joulukuuta 1994, on tarpeen säätää lampaan- ja vuohenlihan kauppaa koskevista väliaikaisista yksityiskohtaisista säännöistä odotettaessa 1 päivänä heinäkuuta 1995 kyseiselle alalle pääsyä koskevien yksityiskohtaisten sääntöjen, jotka sisältyvät tullitariffeja ja kauppaa koskevaan yleissopimukseen Uruguayn kierroksen yhteydessä, täytäntöönpanoa, ja näissä olosuhteissa olisi pidennettävä mainittuihin sopimuksiin vapaaehtoisesta rajoittamisesta liittyvää mukautusta kuudella kuukaudella, ON PÄÄTTÄNYT SEURAAVAA: 1 artikla Euroopan yhteisön sekä Argentiinan, Australian, Bulgarian, Unkarin, Uuden-Seelannin, Puolan, Slovakian tasavallan, T Osekin tasavallan ja Uruguayn väliset Euroopan yhteisön ja edellä mainittujen maiden välisten lampaan- ja vuohenlihan kauppaa koskevien sopimuksien vapaaehtoisesta rajoittamisesta mukauttamisen pidentämistä koskevat kirjeenvaihtona tehdyt sopimukset hyväksytään Euroopan yhteisön puolesta. Sopimustekstit on liitetty tähän päätökseen. 2 artikla Neuvoston puheenjohtajalle annetaan lupa nimetä valtuutettu henkilö allekirjoittamaan yhteisöä velvoittavat sopimukset. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 20 päivänä joulukuuta 1994. Neuvoston puolesta Puheenjohtaja J. BORCHERT
94/861/EY: Komission päätös, tehty 20 päivänä joulukuuta 1994, kolmansista maista yhteisöön tapahtuvaa naudansukuisten kotieläinten siemennesteen vientiä varten hyväksyttyjen keinosiemennysasemien luetteloa koskevan päätöksen 93/693/EY muuttamisesta (ETA:n kannalta merkityksellinen teksti)



Virallinen lehti nro L 352 , 31/12/1994 s. 0071 - 0071

Suomenk. erityispainos Alue 3 Nide 65 s. 0206

Ruotsink. erityispainos Alue 3 Nide 65 s. 0206



KOMISSION PÄÄTÖS, tehty 20 päivänä joulukuuta 1994, kolmansista maista yhteisöön tapahtuvaa naudansukuisten kotieläinten siemennesteen vientiä varten hyväksyttyjen keinosiemennysasemien luetteloa koskevan päätöksen 93/693/EY muuttamisesta (ETA:n kannalta merkityksellinen teksti) (94/861/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna direktiivillä 93/60/ETY(2), ja erityisesti sen 9 artiklan, sekä katsoo, että komission päätöksessä 93/693/EY(3), sellaisena kuin se on viimeksi muutettuna päätöksellä 94/609/EY(4), laaditaan luettelo kolmansista maista yhteisöön tapahtuvaa naudansukuisten kotieläinten siemennesteen vientiä varten hyväksytyistä keinosiemennysasemista, Slovakian ja Kanadan toimivaltaiset eläinlääkintälaitokset ovat antaneet luetteloita, joita voidaan tarvittaessa muuttaa, virallisesti hyväksytyistä keinosiemennysasemista naudan siemennesteen yhteisöön tapahtuvaa vientiä varten, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 93/693/EY liite seuraavasti: 1) Korvataan 1 osassa keinosiemennysasema "CENTRE D'INSÉMINATION ARTIFICIELLE DU QUÉBEC (CIAQ) Boîte postale 518 Saint-Hyacinthe, Québec J25 7B8 Hyväksytyt toimitilat: 875, boulevard Laurier Saint-Hyacinthe, Québec Rekisterinumero: CAN 073" keinosiemennysasemalla "CENTRE D'INSÉMINATION ARTIFICIELLE DU QUÉBEC (CIAQ) Boîte postale 518 Saint-Hyacinthe, Québec J25 7B8 Hyväksytyt toimitilat: i) 875, boulevard Laurier Sainte Madeleine, Québec ii) 3450 Sicotte Street Saint-Hyacinthe, Québec Rekisterinumero: CAN 073" 2) Lisätään 11 osa, jossa mainitaan seuraava keinosiemennysasema Slovakian tasavallan osalta: "11 OSA SLOVAKIAN TASAVALTA Plemenarske sluzby s. p. Odstepny závad Bratislava Plemenarska stanica bykov Luzianky 951.41 Luzianky SLOVAQUIE Rekisterinumero: ISB SR 01." 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1994. Komission puolesta René STEICHEN Komission jäsen (1) EYVL N:o L 194, 22.7.1988, s. 10 (2) EYVL N:o L 186, 30.6.1993, s. 28 (3) EYVL N:o L 320, 22.12.1993, s. 35 (4) EYVL N:o L 241, 16.9.1994, s. 23
94/840/EY: Komission päätös, tehty 19 päivänä joulukuuta 1994, erityisehtojen asettamisesta Ecuadorista peräisin olevien kalastus- ja vesiviljelytuotteiden maahantuonnille tehdyn päätöksen 94/200/EY muuttamisesta



Virallinen lehti nro L 352 , 31/12/1994 s. 0021 - 0025

Suomenk. erityispainos Alue 3 Nide 65 s. 0179

Ruotsink. erityispainos Alue 3 Nide 65 s. 0179



KOMISSION PÄÄTÖS, tehty 19 päivänä joulukuuta 1994, erityisehtojen asettamisesta Ecuadorista peräisin olevien kalastus- ja vesiviljelytuotteiden maahantuonnille tehdyn päätöksen 94/200/EY muuttamisesta (94/840/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan 5 kohdan, sekä katsoo, että luettelo Ecuadorin hyväksymistä laitoksista kalastus- ja vesiviljelytuotteiden yhteisöön tuonnin osalta on laadittu komission päätöksessä 94/200/EY(2); tätä luetteloa voidaan muuttaa, kun Ecuadorin toimivaltainen viranomainen toimittaa uuden luettelon, Ecuadorin toimivaltainen viranomainen on toimittanut uuden luettelon, johon on lisätty 4 laitosta ja josta on muutettu 8 laitoksen tiedot, on siten tarpeen muuttaa hyväksyttyjen laitosten luetteloa, ja tässä päätöksessä määrätyt toimenpiteet on laadittu komission päätöksessä 90/13/ETY(3) vahvistetun menettelyn mukaisesti, ON TEHNYT TÄMÄN PÄÄTÖKSEN: 1 artikla Korvataan päätöksen 94/200/EY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1994. Komission puolesta René STEICHEN Komission jäsen (1) EYVL N:o L 268, 24.9.1991, s. 15 (2) EYVL N:o L 93, 12.4.1994, s. 34 (3) EYVL N:o L 8, 11.1.1990, s. 70 LIITE "LIITE B Luettelo laitoksista >TAULUKON PAIKKA>
94/878/EY: Komission päätös, tehty 21 päivänä joulukuuta 1994, yhteisön taloudellisesta lisätuesta yhteisön Newcastlen taudin vertailulaboratorion Central Veterinary Laboratory, Addlestone, Yhdistynyt kuningaskunta, toimintaan



Virallinen lehti nro L 352 , 31/12/1994 s. 0103 - 0103



KOMISSION PÄÄTÖS, tehty 21 päivänä joulukuuta 1994, yhteisön taloudellisesta lisätuesta yhteisön Newcastlen taudin vertailulaboratorion Central Veterinary Laboratory, Addlestone, Yhdistynyt kuningaskunta, toimintaan (94/878/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2) ja erityisesti sen 28 artiklan, sekä katsoo, että yhteisön toimenpiteistä Newcastlen taudin torjumiseksi 14 päivänä heinäkuuta 1992 annetun neuvoston direktiivin 92/66/ETY(3) säännösten mukaisesti Central Veterinary Laboratory, Addlestone, Yhdistynyt kuningaskunta, on valittu Newcastlen taudin vertailulaboratorioksi, komission päätöksen 93/686/EY(4) mukaisesti taloudellista tukea on jo annettu Central Veterinary Laboratorylle, Addlestone, Yhdistynyt kuningaskunta, ja Euroopan yhteisö ja laboratorio ovat tehneet sopimuksen vuodeksi; tämän sopimuksen voimassaoloa olisi pidennettävä vuodella ja säädettävä taloudellisesta lisätuesta, jotta vertailulaboratorio pystyy jatkamaan sille direktiivin 92/66/ETY liitteessä V vahvistettuja toimia ja tehtäviä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää direktiivissä 92/66/ETY nimetylle yhteisön vertailulaboratorio Central Veterinary Laboratorylle taloudellista lisätukea enintään 100 000 ecua. 2 artikla 1 Edellä 1 artiklan mukaisesti päätöksessä 93/686/EY tarkoitettua sopimusta pidennetään vuodella. 2 Maatalouden pääjohtajalla on lupa allekirjoittaa sopimuksen lisäys Euroopan yhteisöjen komission puolesta. 3 Edellä 1 artiklassa määrätty taloudellinen tuki maksetaan vertailulaboratoriolle päätöksessä 93/686/EY tarkoitetussa sopimuksessa määrättyjen yksityiskohtaisten sääntöjen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 260, 5.9.1992, s. 1 (4) EYVL N:o L 319, 21.12.1993, s. 48